Diari Oficial de la Generalitat Valenciana


Sumari del DOGV 3133, del 01-12-1997 (1997/11482)

RESOLUCIÓ de 5 de juny de 1997, de la Direcció General d'Indústria i Energia, per la qual s'amplia el perímetre de protecció de la captació d'aigua mineral natural, pou número P-2115, situat en la partida Cascante, Casa Galbis, en el terme municipal de Villena (Alacant).
-------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3133

Data del DOGV
:   01-12-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/11422


Organisme emissor
:   Conselleria d'Ocupació, Indústria i Comerç

Tipus de document
:   Resolució

3948 RESOLUCIÓ de 5 de juny de 1997, de la Direcció General d'Indústria i Energia, per la qual s'amplia el perímetre de protecció de la captació d'aigua mineral natural, pou número P-2115, situat en la partida Cascante, Casa Galbis, en el terme municipal de Villena (Alacant). [97/A11525]
  
Vista la sol·licitud d'ampliació del perímetre de protecció de la captació d'aigua mineral natural, pou número P-2115, Casa Galbis, terme municipal de Villena, formulada el dia 11 d'agost de 1995 per la mercantil Sierra del Príncipe, SL, davant el Servei Territorial d'Indústria i Energia d'Alacant.
  
Vista la Resolució de data 21 de setembre de 1992, de la Conselleria d'Indústria, Comerç i Turisme, per la qual es declara aigua mineral natural la procedent de l'esmentat pou número P-2115.
  
Vista la Resolució de 15 de gener de 1993, d'aquesta Direcció General d'Indústria i Energia, per la qual s'atorga l'autorització d'aprofitament d'aigua mineral natural, secció B), pou número P-2115, situat en la partida Cascante, Casa Galbis, en el terme municipal de Villena (Alacant).
  
Vist l'informe de l'Institut Tecnològic Geominer d'Espanya de data 18 de juliol de 1996, en el qual es proposa la designació d'un perímetre de protecció distint del sol·licitat per l'empresa titular.
  
Atés que a la mercantil sol·licitant se li ha donat tràmit d'audiència perquè hi puga fer al·legacions en defensa dels seus interessos per un termini de 15 dies.
  
Vist que l'esmentada societat, mitjançant un escrit registrat el dia 2 de desembre de 1996, comunica l'acceptació del perímetre de protecció proposat per l'Institut Tecnològic Geominer d'Espanya en el seu informe de 18 de juliol de 1996.
  
Vistos la Llei de 21 de juliol de 1973, de Mines, i el Reglament General per al Règim de la Mineria, de 25 d'agost de 1978.
  
Atés que la sol·licitud d'ampliació de l'esmentat perímetre de protecció s'ha sotmés a informació pública sense que en aquest període de temps s'hi haja formulat cap oposició.
  
Aquesta Direcció General d'Indústria i Energia resol:
  
Atorgar un perímetre de protecció ampliat de la captació d'aigua mineral natural, pou número P-2115, situat en la partida Cascante, Casa Galbis, terme municipal de Villena (Alacant), l'autorització d'aprofitament del qual s'atorgà mitjançant la Resolució de 15 de gener de 1993 a la societat Sierra del Príncipe, SL, amb codi d'identificació fiscal B-03483385, en els següents termes:
  
1. La designació del perímetre de protecció ampliat que engloba l'atorgat en la Resolució de data 15 de gener de 1993, de la Direcció General d'Indústria i Energia, es delimita pels següents vèrtexs emmarcats en el sentit de les agulles del rellotge a partir del punt de partida (vèrtex 1) i indicats en les coordenades geogràfiques, projecció UTM, el·lipsoide internacional de Hayford i longituds referides al meridià de Greenwich, datum europeu:
  
Vèrtex X Y Z (m.s.n.m.)
  
1 (Pp) 626.362 4.330.923 506
  
2 119.096 4.346.500 322
  
3 002.310 4.000.782 935
  
4 574.808 4.348.737 947
  
5 338.237 4.362.811 035
  
2. Es manté en tots els seus termes, tret del perímetre de protecció la nova designació del qual és la que s'especifica en l'apartat 1 anterior, la Resolució de 15 de gener de 1993 d'aquesta Direcció General d'Indústria i Energia, sobre l'atorgament a la mercantil Sierra del Príncipe, SL, de l'autorització d'aprofitament d'aigua mineral, pou número P-2115, situat en la partida Cascante, Casa Galbis, terme municipal de Villena, de la província d'Alacant.
  
Contra aquesta resolució que no esgota la via administrativa es podrà interposar un recurs ordinari davant el conseller d'Ocupació, Indústria i Comerç, en el termini d'un mes comptat a partir del dia de la notificació d'aquesta resolució, de conformitat amb allò que es disposa en l'article 114 en relació amb el 48 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.